cyanic-selkie/wikianc huggingface dataset:
Kuninkuusravit
Kuninkuusravit ovat kaksipäiväiset ja kilpailussa juostaan kolme eri matkaa (2 100 m, 1 609 m ja 3 100 m). Ensimmäisenä päivänä juostaan 2 100 m ja toisena päivänä 1 609 m sekä päätösmatkana 3 100 m. Kokonaiskilpailun voittavat parhaan yhteisajat juosseet hevoset. Ravikuninkaan tai -kuningattaren tittelin voittavan hevosen ei siis välttämättä tarvitse voittaa yhtään osakilpailua. Esimerkiksi vuoden 2012 kilpailussa kruunattiin ravikuninkaaksi Erikasson, jonka sijoitukset osakilpailuissa olivat 2., 3. ja 3.
Suomen Hippos ry järjestää kuninkuusravit yhdessä kilpailuihin luvan saaneen jäsenseuran kanssa. Kilpailut järjestetään heinä-elokuussa, ja kilpailupaikkaa vuorotellaan eri puolilla Suomea. Kuninkuusravit on noussut yhdeksi Suomen suurimmista yleisötapahtumista. 2000-luvulla kilpailuja on seurannut paikan päällä keskimäärin yli 50 000 katsojaa.
Historiaa
thumb|Ori [[Eri-Aaroni Turun Kuninkuusraveissa vuonna 1939.]] thumb|Tamma Helätin ja ohjastaja [[Lauri Kokko (raviohjastaja)|Lauri Kokko Kouvolan Kuninkuusraveissa vuonna 1964]]
Kuninkuusravien edeltäjänä voidaan pitää Suurta orikilpailua, jota alettiin järjestämään valtionajojen yhteydessä jo vuonna 1884. Se lakkautettiin vuoden 1923 kilpailujen jälkeen ja ensimmäiset viralliset kuninkuusravit pidettiin heti seuraavana vuonna. Kuninkuusravit oli kuitenkin saanut alkunsa jo 1913, jolloin Pohjois-Hämeen Hippos järjesti Tampereella ”Kuninkuusajojen” nimellä kulkeneet ravikilpailut. Voittajaksi kruunattiin liikemies Vihtori Seppälän ohjastama ori Peikko. Kilpailujen oli tarkoitus jatkua vuosittain Tampereen Hippoksella, mutta ensimmäisen maailmansodan puhkeamisen aiheuttama taloudellinen epävarmuus johti siihen, että Tampereen Kuninkuusajot järjestettiin ainoastaan kerran. Suuren orikilpailun jatkajaksi vuonna 1924 perustetut Kuninkuusravit pidettiin aluksi seitsemän kertaa Lahden raviradalla, jonka jälkeen kilpailu alkoi kiertämään eri puolilla maata.
Vuoteen 1948 saakka tammat ja oriit kilpailivat samassa sarjassa, ja myös tamma voitiin kruunata ravikuninkaaksi. Näin tapahtui viidesti: Reippaan-Liisu voitti tittelin vuonna 1925 ja Tomu neljä kertaa peräkkäin vuosina 1930–1933. Tämän jälkeen kilpailun säännöt muuttuivat vuoteen 1956 asti siten, että mikäli tamma saavutti paremman kokonaisajan kuin ori, se kruunattiin erillisistä sarjoista huolimatta ravikuninkaaksi. Säännön voimassaoloaikana ainoa ravikuninkaan tittelin saavuttanut tamma oli Suhina vuonna 1956.
Suurimpia menestyjiä
Oriit Vieteri, Vekseli ja Viesker ovat kukin voittaneet ravikuninkuuden viidesti, tamma Tomu sekä oriit Ero-Lohko ja Patrik neljä kertaa. Suhina kruunattiin kolme kertaa ravikuningattareksi (1955, 1957–1958) ja kerran ravikuninkaaksi (1956). Valomerkki voitti ravikuningattaren tittelin neljä kertaa.
Hevoskasvattajista menestyksekkäin on Pentti Savolainen, jonka kasvatit ovat saavuttaneet tittelin yhteensä 13 kertaa.
Kuninkuusravit 1924–
Tammat kilpailivat vuoteen 1946 asti ravikuninkaan tittelistä yhdessä oriiden kanssa. Vuoteen 1956 saakka kruunattiin ravikuningatar myös ravikuninkaaksi, mikäli sen voittoaika oli nopeampi kuin oriiden kilpailussa. Tammat on taulukossa merkitty tähdellä.
Halmaheranmeri
pienoiskuva|Halmaheranmeren sijainti [[Indonesiassa.]] Halmaheranmeri on Indonesian alueella sijaitsevaan Itä-Intian saaristoon kuuluva Tyynenmeren sivumeri. Halmaheranmeri sijaitsee päiväntasaajan seudulla Molukkien saariryhmän suurimman saaren Halmaheran itäpuolella ja Uuden-Guinean länsipuolella. Meren pinta-ala on noin 95 000 km2 ja Halmaheran altaan syvyys on 2 039 metriä.
Halmaheranmereä rajaa IHO:n merialuejaottelun mukaan etelässä Seraminmeri, lännessä Halmaheran saaren ohella Molukkienmeri ja idässä Tyynimeri.
Pekko Pesonen
Pesonen valmistui käsikirjoittajaksi Taideteollisen korkeakoulun elokuvataiteen osastolta vuonna 2002. Hän on käsikirjoittanut muun muassa elokuvat Lapsia ja aikuisia (2004) ja Tyttö sinä olet tähti (2005) ja Napapiirin sankarit (2010), josta hän sai vuoden 2011 parhaan käsikirjoituksen Jussin. Pesonen käsikirjoitti myös elokuvan jatko-osat Napapiirin sankarit 2 (2015) ja Napapiirin sankarit 3 (2017). Vuonna 2016 saivat ensi-iltansa hänen käsikirjoittamansa elokuvat Jättiläinen ja Onnenonkija.
Vuonna 2008 Pesonen voitti parhaan draamakäsikirjoituksen Venla-palkinnon Veljet-minisarjan käsikirjoituksesta. Samana vuonna toinen Pesosen kirjoittama minisarja Sitoutumisen alkeet voitti parhaan fiktion KOURA-palkinnon. Elokuussa 2016 Pesoselle myönnettiin valtion viisivuotinen elokuva-alan taiteilija-apuraha.
Pesonen toimi yhtenä käsikirjoittajana televisioelokuvassa Gourmet Club (2004). Hän on ollut mukana käsikirjoittamassa myös televisiosarjoja Käenpesä, Osasto 5, Sairaskertomuksia ja Pääroolissa. Lisäksi Pesonen on toiminut dramaturgina useissa televisio- ja elokuvatuotannoissa, sekä KOMteksti -käsikirjoitushautomossa.
Pesonen on toiminut puheenjohtajana Käsikirjoittajien killassa, johon kuuluu yli 80 suomalaista elokuva- ja televisiokäsikirjoittajaa. Pesosen käsikirjoittamista käsittelevä blogi Courier New ilmestyi vuosina 2010–2011 Ylen Kohtaus -sivustolla. Hän jatkoi blogia Suomileffa-sivustolla vuosina 2012–2014.
Strategos
Ateenan strategokset
Antiikin Ateenassa valittiin vuosittain kymmenen strategosta johtamaan armeijaa ja laivastoa. Muut virkamiehet ateenalaiset valitsivat arvalla, mutta strategoksilla täytyi olla kokemusta ja kykyjä, joten heidät valittiin äänestämällä. Strategokset olivat kaikki samanarvoisia, ja esimerkiksi ennen Marathonin taistelua strategokset sopivat yhdessä siitä, miten taistelussa toimittaisiin. Kuuluisin ateenalainen strategos oli luultavasti Perikles, joka valittiin tähän virkaan joka kerta vuosina 443 eaa. – 430 eaa.
Strategokset joutuivat vastaamaan teoistaan virkakautensa päätyttyä. Jos strategos epäonnistui sotatoimissaan, oli hyvin yleistä, että hänen poliittiset vihamiehensä nostivat syytteen häntä vastaan. Yleisiä rangaistuksia olivat sakko, maasta karkotus tai kuolema. Esimerkiksi Perikles syrjäytettiin tällä tavalla vuonna 430 eaa ja tuomittiin maksamaan sakkoja.
Ateenan strategokset kokoontuivat Strategeion-nimisessä rakennuksessa Agoralla.
Muut kreikkalaiset strategokset
Myös muilla kreikkalaisilla kaupunkivaltioilla tai valtioliitoilla oli tapana valita strategoksia. Tunnetuin näistä oli ehkä Akhaian liitto, jonka joukkoja johti strategos vuosina 256 eaa. – 146 eaa.
Aapeli.com
Aapeli oli Playforia Inc.:n vuosina 2002–2019 toiminut peliyhteisöpalvelu. Palvelua vietiin myös ulkomaille, jossa se tunnettiin nimellä Playforia. Pelikeskus oli Suomen suosituimpia verkkopelipalveluita. Aapelin selainpelit olivat Java- tai Flash-pohjaisia.
Aapeli oli 2000-luvulla parhaimmillaan liikennemääriltään Suomen 10 suurimman sivuston joukossa ja Taloustutkimuksen verkkobrändiselvityksessä nuorison toiseksi parhaiten tuntema verkkobrändi heti Googlen jälkeen. Aapeli-sivusto suljettiin 7. tammikuuta 2019.
Hauli
Hauli on tavallisimmin pyöreä metallikuula. Yleisemmin hauleja käytetään ampumatarvikelajina ammuksina, mutta hauleiksi nimitetään myös esimerkiksi ongessa painona käytettäviä lyijykuulia.
Käyttö
Haulikon patruunassa käytetään tavallisimmin pieniä, halkaisijaltaan useimmin 2-9 mm:n hauleja, jotka on valmistettu lyijystä, nykyisin myös tinasta, sinkistä, volframista, teräksestä tai vismutista. Pienimpiä hauleja on yhdessä ammuksessa jopa useita satoja latauksesta ja kaliiperista riippuen. Tähän saakka tavallisin lataus on ollut 36 grammaa (12- tai 20 mag. kaliiperisissa patruunoissa). Haulien koko ilmaistaan joko halkaisijan mukaan millimetreinä tai numero- ja kirjaintunnuksin, esimerkiksi nro 9 (2,03 mm) tai BB (4,57 mm).
Valmistus
Metsästäjät ja sotilaat valmistivat itse ampumatarvikkeensa aina 1700-luvulle saakka. Pienten ammushaulien valmistus oli luotien valamista vaikeampaa, suuremmat 5–6 millin ns. susihaulit voitiin tehdä kuten luodit eli käsityönä luotipihtejä muistuttavissa valupihdeissä. Esimerkiksi musketit tai kiväärin patruunat voitiin ladata vain yhdellä isolla ”haulilla”. Tällöin puhutaan kuitenkin palloluodista tai kuulasta, eroksi hauleihin tai ns. täyteisiin. Pienet haulit tehtiin alun perin valuttamalla lyijyä siivilän läpi vesiastiaan, mutta näin saadut pisaranmuotoiset haulit olivat huonokäyntisiä. Pyöreitä hauleja varten piti valuttaa sulaa lyijyä 20–30 metriä korkeasta haulitornista seulan läpi, josta ne lähes vapaassa pudotuksessa muotoutuivat pallonmuotoisiksi ja kovettuivat hauleiksi. Pudottamisen jälkeen haulit lajiteltiin kokonsa mukaan. Suomen kuuluisin haulitehdas on ollut Pispalan Haulitehdas Tampereella, joka perustettiin 1855. Haulikon ohella myös pienoiskivääreihin on valmistettu pienin haulein ladattuja patruunoita tuhoeläinten torjuntaan. Pyöreiden haulien ohella valmistetaan myös kuutionmuotoisia tarkoituksena saavuttaa lähietäisyyksiltä tavallista laajempi osuma-alue.
Lyijyhaulien kiellot ja rajoitukset
Lyijy on ympäristömyrkky, joka kulkeutuu esimerkiksi petolintujen elimistöön niiden saaliseläimiin jääneiden haulien kautta. Eniten se kertyy merikotkiin: joka kolmas Suomen uhanalaisista merikotkista kuolee lyijymyrkytykseen, joka todennäköisesti johtuu lyijyhauleista niiden ravinnossa: riistassa tai vesilinnuissa. Lyijymyrkytys aiheuttaa yleensä hitaan kuoleman. Eviran tutkijan mukaan lyijyammusten käyttö tulisi kieltää kokonaan. EU kielsi lyijyhaulien käytön kokonaan metsästyksessä Ramsarin sopimuksen mukaisilla kosteikkoalueilla torstaina 3. syyskuuta 2020, päätös on myös Suomea sitova.
Tanska on kieltänyt lyijyammusten käytön kokonaan. Norjassa oli aiemmin täyskielto, mutta vuonna 2015 lakia muutettiin, ja lyijyhaulien käyttö kiellettiin vain kosteikkoalueilla ja ampumaradoilla. Ruotsissa ja vuodesta 1996 lähtien myös Suomessa lyijyhaulien käyttö on kielletty vesilintujen metsästyksessä kuten sorsastuksessa. Poikkeuksena on lintujen tärkeä talvehtimisalue Ahvenanmaa, jossa kieltoa ei ole.
European Rally Trophy
European Rally Trophy on FIA:n eurooppalainen rallisarja. Sarjassa oli aiemmin kuusi alueellista kilpailua ja yksi loppukilpailu, mutta kaudesta 2023 alkaen käytössä on yhteinen aikataulu.
Kilpailijat voivat laskea kuusi parasta tulostaan ilman ylärajaa miten moneen kilpailuun he osallistuvat. Kaudella 2023 kalenterissa on 20 tapahtumaa. Sarjassa käytetään pistekerrointa kilpailuun osallistuvien autojen määrän mukaan Rally2, Rally3, Rally4, Rally5 ja RGT -ryhmissä.
Florala
Florala on Yhdysvaltain kaupunki Alabaman osavaltiossa. Se kuuluu Covingtonin piirikuntaan.
European Rally Trophy
European Rally Trophy perustui aiemmalle European Rally Cupille.
Florala
United States Census Bureaun mukaan Floralan pinta-ala on 28,3 km², josta vettä on 1,1 km². Kaupungissa oli vuoden väestönlaskennan aikaan 1 964 asukasta, 898 taloutta ja 527 perhettä.
HMS Achilles (1905)
HMS Achilles oli Britannian kuninkaallisen laivaston Warrior-luokan panssariristeilijä. Alus palveli ensimmäisessä maailmansodassa ja se oli ainoa luokkansa alus, joka selvisi siitä.
Valmistus
Alus tilattiin Armstrongilta Elswickistä, missä köli laskettiin 22. helmikuuta 1904 telakkanumerolla 750. Alus laskettiin vesille 17. kesäkuuta 1905 ja valmistui 31. elokuuta 1906.
Palvelus
Alus liitettiin palvelukseen otettaessa Kotilaivastoon, jossa se liitettiin 1909 2. risteilijäviirikköön. Ensimmäisen maailmansodan alkaessa alus kuului Suuren laivaston 2. risteilijäviirikköön. Aluksella räjähti tykkitorni marraskuussa 1914. Se oli edelleen telakalla Skagerrakin taistelun aikana. Alus upotti yhdessä aseistetun kauppalaiva Dundeen kanssa 16. maaliskuuta 1917 saksalaisen kaapparin Leopardin.
Alus siirrettiin vielä vuoden 1917 lopulla koulutustehtäviin, missä tehtävässä alus oli palveluksensa loppuun. Alus myytiin romutettavaksi 9. toukokuuta 1921 Wardille ja se romutettiin 1923 Briton Ferryssä.
OAO
OAO eli otkrytoje aktsionernoje obštšestvo on Venäjän siviilikoodeksin mukainen avoimen tyypin osakeyhtiöstä kehittynyt tavanomainen osakeyhtiömuoto, jossa osakkeita voidaan vapaasti ostaa ja myydä. Tämä vastaa lähinnä suomalaista Oyj:tä.
Toinen osakeyhtiötyyppi on ZAO eli (suljettu) osakeyhtiö. Sen osuuksien ostaminen ja myyminen ei ole yhtä helppoa kuin avoimen osakeyhtiön osakkeiden, ja osakkaiden enimmäismäärä on 50 (Venäjä). Lähin suomalainen vastine on Oy. Venäjän yksityistämisprosessissa samassa omistuksessa säilytettävät yhtiöt rekisteröitiin suljetuiksi osakeyhtiöiksi. Suosittu yhtiötyyppi on OOO eli rajoitetun vastuun yhteisö.
David Rjazanov
thumb|David Rjazanov noin vuonna 1923. David Borisovitš Rjazanov (, synt. Goldendach; 10. maaliskuuta 1870 Odessa, Venäjän keisarikunta – 21. tammikuuta 1938 Neuvostoliitto) oli venäläinen vallankumouksellinen ja marxilainen teoreetikko sekä tutkija. Hänen johdollaan perustettiin Moskovan Marxismi-leninismin instituutti ja aloitettiin Karl Marxin ja Friedrich Engelsin koottujen teosten julkaiseminen. Rjazanov teloitettiin Stalinin puhdistuksissa.
Elämänvaiheet
Rjazanov ryhtyi jo kouluvuosinaan vallankumouksellisten narodnikkien kannattajaksi. Hänet erotettiin koulusta ja hän perusti 17-vuotiaana kotikaupungissaan Odessassa sosialistisen piirin, joka kytkeytyi Taisteluliittoon työväenluokan vapauttamiseksi. Hän joutui poliittisen toimintansa vuoksi vankilaan ja sen jälkeen useaksi vuodeksi karkotukseen Kišinjoviin Bessarabiaan. Vuonna 1900 Rjazanov asettui Berliiniin Saksaan, jossa hän johti Borba-nimistä sosialistien ryhmää. Hän kieltäytyi liittymästä Venäjän sosiaalidemokraattiseen työväenpuolueeseen ja oli pitkään aatteellisissa riidoissa sen johtajien kanssa. Hän palasi Venäjälle vuoden 1905 vallankumouksen jälkeen ja tuki työläisten järjestäytymistä, mutta joutui epäonnistuneen kansannousun jälkeen uudelleen vankeuteen. Paettuaan vankilasta vuonna 1907 Rjazanov muutti Lontooseen. Hän saavutti mainetta kirjoittamillaan artikkeleilla ja liittyi lopulta bolševikkien ja menševikkien välissä toimineeseen mežraiontsy-ryhmään. Rjazanov osallistui ensimmäisen maailmansodan aikana Zimmerwaldin kokoukseen.
Rjazanov palasi uudelleen Venäjälle helmikuun vallankumouksen jälkeen ja liittyi lopulta bolševikkeihin elokuussa 1917. Hän osallistui rautatieläisten ammattiliiton perustamiseen ja kirjoitti Naše Slovo -lehteen. Hän toivoi bolševikkien muodostavan sosialististen puolueiden yhteishallituksen. Lokakuun vallankumouksen jälkeen hän toimi komissaarina Odessassa ja hänet valittiin Odessan edustajana Venäjän perustuslakia säätävään kansalliskokoukseen. Hän oli myös Yleisvenäläisen toimeenpanevan keskuskomitean jäsen, ja uskalsi arvostella neuvostohallinnon toimia. Rjazanov vastusti Brest-Litovskin rauhansopimuksen hyväksymistä vuonna 1918 ja erosi joksikin aikaa puolueesta. Hän vaati myös muun muassa kuolemanrangaistuksen lakkauttamista ja Venäjän ammattiliitoille itsenäisyyttä suhteessa kommunistiseen puolueeseen. Riitauduttuaan vuonna 1921 ammattiliittokysymyksessä Josif Stalinin kanssa Rjazanov syrjäytettiin ammattiyhdistystoiminnasta ja hän omistautui sen jälkeen kokonaan tieteelliselle työlleen.
Rjazanov alkoi vuonna 1918 järjestää Neuvosto-Venäjällä olleita marxilaisten tekstien arkistoja. Hänen johdollaan perustettiin vuonna 1920 K. Marxin ja F. Engelsin instituutti, jonka nimeksi vaihtui vuonna 1931 Marx–Engels–Lenin-instituutti. Rjazanov osallistui myös sosialistisen akatemian (myöh. kommunistinen akatemia) perustamiseen ja toimi Sverdlovin yliopiston professorina. Hänet valittiin Venäjän tiedeakatemian jäseneksi. Vielä vuonna 1924 hän julisti rohkeasti olevansa pelkästään marxilainen ja kommunisti, mutta ei bolševikki, menševikki eikä leninisti.
Rjazanov erotettiin instituuttinsa johdosta helmikuussa 1931 ja samalla myös kommunistisesta puolueesta. Edellisenä vuonna vangittu ja niin sanotussa ”menševikkien yleisliittolaisen toimiston” näytösoikeudenkäynnissä syytettynä ollut taloustieteilijä Isaak Rubin pakotettiin tekemään valheellinen tunnustus, jonka mukaan Rjazanov olisi ollut osa samaa kuviteltua salaliittoa. Rjazanov vangittiin, mutta häntä ei asetettu oikeuden eteen vaan ainoastaan karkotettiin Saratoviin. Hän sai myöhemmin palata Moskovaan, mutta karkotus uusittiin Sergei Kirovin murhan jälkeen vuonna 1934. Rjazanov vangittiin uudelleen suurten puhdistusten aikana vuonna 1937. Tällä kertaa hänet tuomittiin kuolemaan trotskilaiseen salaliittoon kuulumisesta ja teloitettiin tammikuussa 1938.
Työ
Rjazanov ryhtyi jo ennen ensimmäistä maailmansotaa julkaisemaan uusia laitoksia Karl Marxin unohduksiin vaipuneista teoksista. Marx–Engels-instituutin perustamisen jälkeen Rjazanov pyrki kokoamaan kaikki Marxin ja Engelsin säilyneet alkuperäiskäsikirjoitukset ja kirjeet tai vähintään niiden kopiot instituutin kokoelmiin ja lähetti asiamiehiään ostamaan niitä eri maista. Vuoteen 1930 mennessä instituutilla oli hallussaan satoja alkuperäisdokumentteja ja 55 000 kappaletta asiakirjojen valokuvakopioita. Joukossa oli muun muassa tärkeitä julkaisemattomia Marxin käsikirjoituksia, kuten niin sanottu Grundrisse. Rjazanovin johdolla alettiin 1920-luvulla puuhata ensimmäistä kokonaisjulkaisua kaikista Marxin ja Engelsin teoksista. Hanke sai nimen Marx-Engels-Gesamtausgabe (MEGA). Lisäksi siitä pois jätettyjä tekstejä julkaistiin erillisessä Marx–Engels Archiv -julkaisusarjassa. Rjazanovin pidätys viivästytti MEGA:n toimitustyötä ja sen saksankielisen laitoksen julkaisu keskeytyi kokonaan, mutta venäjänkielisten käännösten julkaisua jatkettiin.
Rjazanov julkaisi myös omia tutkimuksia Marxista ja ensimmäisen internationaalin historiasta. Marxin ja Engelsin ohella hänen instituuttinsa toimitti muun muassa Karl Kautskyn, Georgi Plehanovin ja Paul Lafarguen koottuja teoksia sekä monien historiallisten filosofien ja tieteilijöiden valittuja teoksia.
Rjazanov esitti 1900-luvun alussa kiistanalaisen näkemyksen, jonka mukaan takapajuinen Venäjä voisi siirtyä jatkuvan vallankumouksen avulla suoraan sosialismiin ohittaen kehittyneen kapitalismin vaiheen. Muun muassa Vladimir Lenin vastusti alkuaan tätä näkemystä, mutta omaksui sen myöhemmin itsekin.
Katariina
Katariina voi tarkoittaa seuraavia asioita:
Antti Hartikainen (pesäpalloilija)
Antti Hartikainen (s. 3. elokuuta 1985 Sotkamo) on suomalainen uransa lopettanut pesäpalloilija.
15-vuotiaana vuonna 2001 Superpesisdebyyttinsä tehnyt Hartikainen toimii sisäpelissä etenijänä sekä vaihtajana, ja ulkopelissä polttolinjassa. Hän on urallaan voittanut yksitoista Suomen mestaruutta, neljä hopeaa ja kolme pronssia, ja tullut kahdeksan kertaa valituksi Itä-Länsi-otteluun.
Lokakuussa 2018 Hartikainen solmi sopimuksen Kouvolan Pallonlyöjien kanssa kaudeksi 2019. Kaudella 2019 Hartikainen voitti runkosarjan kärkilyöntitilaston 222 kärkilyönnillä. Hartikainen palkittiin kauden päätteeksi myös Kultaisella Mailalla Lokakuussa 2019 Antti Hartikainen teki kaksivuotisen sopimuksen Joensuun Mailan kanssa. Hartikainen on ammatiltaan urheiluhieroja. Hartikainen ilmoitti tammikuussa 2022 lopettavansa pelaajauransa akillesjänteensä loukkaamisen seurauksena.
What Are You Doing the Rest of Your Life?
What Are You Doing the Rest of Your Life? on Michel Legrandin säveltämä jazzballadi, jonka sanoituksen ovat tehneet aviopari Alan ja Marilyn Bergman. Kappale tehtiin alun perin vuoden 1969 elokuvaan Myötä- ja vastoinkäymisessä (The Happy Ending, ohj. Richard Brooks), jossa sen esittää Michael Dees. Kappale oli ehdokkaana parhaan laulun Oscar-palkintoon.
Anu (täsmennyssivu)
Anu tai ANU voi tarkoittaa ainakin seuraavia:
The Philosopher
The Philosopher on brittiläinen filosofinen tiedejulkaisu, jota julkaisee The Philosophical Society of England. Julkaisu on ilmestynyt vuodesta 1923 ja se on yksi vanhimpia yleisfilosofisia julkaisuja. The Philosopher ilmestyy kahdesti vuodessa.
The Philosopher, samoin kuin sitä julkaiseva yhdistys, pyrkii saattamaan akateemisia ja ei-akateemisia filosofeja yhteen. Julkaisussa ilmestyy lyhyitä yleistajuisia filosofisia artikkeleita kaikilta filosofian aloilta, ainoana kriteerinään filosofisen menetelmän käyttö.
Valokaarirele
Valokaarirele on suojarele, jota käytetään toteamaan valokaarivika sähköasemalla sijaitsevissa kojeistoissa. Valokaarireleen toiminta perustuu tyypillisesti valokaaressa syntyvän valon havaitsemiseen ja vika yleensä varmistetaan mittaamalla vikavirta samanaikaisesti.
Synty ja ehkäisy
Valokaari voi syntyä esimerkiksi eristysvian, laitteen virheellisen toiminnan, väärien väylä tai kaapeliliitosten, ylijännitteen, syöpymisen, likaantumisen, kosteuden, ferroresonanssin (mittamuuntajat) ja jopa sähköisen kuormituksen aiheuttaman vanhenemisen seurauksena. Useimmat näistä tekijöistä voidaan ehkäistä asianmukaisella huollolla. Varotoimenpiteistä huolimatta inhimilliset erehdykset voivat johtaa valokaarivikoihin.
Jotta valokaaren vaikutukset saadaan minimoitua, on tärkeää että se huomataan mahdollisimman nopeasti. Valokaari, joka kestää 500 ms, voi aiheuttaa vakavia vaurioita laitteistolle. Alle 100 ms:n valokaaren aiheuttamat vahingot ovat usein vähäisempiä. Jos taas valokaari sammutetaan alle 35 ms:ssa, vahinko on miltei olematon.
Tavallisimmin käytetty kiskostonsuojareleistys voi olla liian hidas varmistamaan valokaarivikojen eliminoimisen turvallisen ajan kuluessa. Esimerkiksi syötön katkaisijaa ohjaavan ylivirtareleen toiminta-aikaa voidaan joutua viivästyttämään satoja millisekunteja selektiivisyyden takia. Viive on vältettävissä käyttämällä oikein valittua valokaarisuojausta. Parhaimmilta valokaarireleiltä vikatilanteen havaitsemiseen menee pari kolme millisekuntia, johon katkaisijan toiminta-aika lisättynä, saadaan kokonaisaika suojauksen toiminnalle.
Lisäksi valokaarisuojalla voidaan estää jälleenkytkennät kaapelitilassa tapahtuvien vikojen yhteydessä.
Valokaarireleet, yleisen käsityksen mukaan, on suunniteltu ilmaeristeisten pien- ja keskijännitekojeistojen suojaukseen. Valokaarireleistyksessä on yleensä erilaisia yksiköitä toimintatarkoituksesta riippuen. Eri yksiköiden avulla voidaan käyttää useampia sensorikuituja ja/tai linssityyppisiä sensoreita ja ulottaa suojaus siten laajemmalle alueelle. Valokaarireleessä käytetään usein tavallisen releen laukaisukoskettimelle asetetut kriteerit täyttävää puolijohdetekniikkaan perustuvaa laukaisulähtöä. Tämä mahdollistaa suojaukselle erittäin nopean toiminnan.
Cuatro Torres Business Area
thumb|[[Torre Caja Madrid, Torre Sacyr Vallehermoso, Torre de Cristal ja Torre Espacio huhtikuussa 2009.]]
Cuatro Torres Business Area on vuonna 2008 valmistunut yrityspuisto Espanjan pääkaupungissa Madridissa. Se sijaitsee Fuencarral- El Pardon alueella ja Paseo de la Castellanan varrella, joka on yksi Madridin pääkaduista. Paikalla sijaitsi aiemmin jalkapalloseura Real Madridin harjoituskeskus, Ciudad Deportiva.
Alueelle rakennettiin neljä pilvenpiirtäjää nimeltään Torre Caja Madrid, Torre de Cristal, Torre Sacyr Vallehermoso ja Torre Espacio, jotka ovat Madridin ja koko Espanjan korkeimmat. Korkein rakennuksista, Torre Repsol, kohoaa 250 metriin. Rakennusten korkeudesta johtuen Barajasin lentoasema joutui muuttamaan hätälaskeutumisreittejään.
Alun perin Cuatro Torres Business Arean paikalle oli tarkoitus rakentaa auditorio tai areena, mutta suunnitelmasta luovuttiin myöhemmin. Rakennukselle kaavailtiin nimeä Madrid Arena, joka on nykyisin vuonna 2003 Casa de Campoon avatun monitoimiareenan käytössä.
Kusarigama
thumb|jingama eli japanilainen sirppi thumb|Kusarigama thumb|Kaksi kusarigamaa esillä museossa Kusarigama (kirjaimellisesti "ketjusirppi" ) on perinteinen joskin harvinainen japanilainen ase. Kusarigama koostuu sirpistä (kama), johon on yhdistetty pitkällä metalliketjulla (kusari) pieni metallinen paino.
Vaikka kusarigama on kehitetty talonpoikien käyttämästä työkalusta, eivät talonpojat kuitenkaan käyttäneet kyseistä asetta. Kusarigama soveltui taisteluihin keihäillä tai miekoilla varustautuneita vihollisia vastaan. Asetta käytettiin enimmäkseen siten, että ketjun päässä ollut metallipaino singottiin vihollista tai hänen asettaan kohti, jolloin ketju tai paino saattoi sotkeutua esimerkiksi miekkaan tai vammauttaa käsiä tai jalkoja. Tämän jälkeen voitiin hyökätä kohti vihollista ja iskeä lähietäisyydeltä sirppiosalla. Muita tekniikoita ovat myös vastustajan sitominen ketjulla tai sirpin heittäminen.
Kusarigamasta on käytössä erilaisia variaatioita. Isshin-ryū kusarigamajutsu käyttää suoraa kaksiteräistä sirppiosaa, jossa on mukana rystykaari käden suojaksi. Suiō-ryūn kusarigama muistuttaa Isshin-ryun käyttämää, mutta siihen ei kuulu kädensuojusta. Okinawalainen kusarigama on lyhyempiteräinen ja kaareva. Myös ketjun pituus ja kiinnitys vaihtelevat eri koulukunnissa.
Nykyaikana kusarigaman käyttöä harjoitellaan muiden muassa seuraavissa koulukunnissa: Araki-ryū, Isshin-ryū, Kashima-Shinryū , Kiraku-ryū, Nitō Shinkage-ryū, Suiō-ryū, Takenouchi-ryū, Tendō-ryū, ja Toda-ha Buko-ryū. Suomessa harjoitellaan Isshin-ryūta jōdōn yhteydessä.
Toppelundin koulu
Toppelundin koulu on Espoon Haukilahdessa sijaitseva 280 oppilaan alakoulu. Koulussa on 12 opetusryhmää luokilla 1–6 ja siellä mahdollista opiskella kahta vierasta kieltä, englantia (A1) ja vapaaehtoista saksaa (A2). Toppelundin rehtori on Anu Vilkki.
Koulussa toimii kerhotoimintaa ja tapahtumia järjestävä koti- ja kouluyhdistys, sekä muutaman kerran vuodessa kokoontuva oppilaskunnan hallitus, jonne valitaan yksi oppilas joka luokalta. Koulun kanssa samassa rakennuksessa toimii iltapäiväkerho.
Historia
Toppelundin koulun rakentamisen taustalla oli Haukilahden alueen 1960-luvulta voimakkaasti kasvanut asuntokanta, joka oli kasvattanut alueen lapsiperheiden määrää voimakkaasti tehden näin uuden alakoulun rakentamisen Haukilahteen ajankohtaiseksi. Koulun suunnittelu alkoi 1980-luvun alulla, ja koulurakennuksen piirsi arkkitehti Sirkka Ojanen. Uuden koulun rakennustyöt käynnistyivät 1984 ja kahdeksalle perusopetusryhmälle suunniteltu koulu vihittiin käyttöön tammikuussa 1985. Espoon koulurakennusten inventointiraportin 2017 mukaan matala koulurakennus edustaa ajalleen melko tavanomaista arkkitehtuuria, joka sopeutuu ympäristöönsä. Koulu on osa palvelukeskittymää, johon kuuluu koulun ja Haukilahden kirjaston lisäksi päiväkoti ja monitoimitalo.
1990-luvun taitteessa Toppelundin koulu kunnostautui ympäristökasvatuksessa olemalla edelläkävijä talousjätteensä kompostoinnissa. Espoon kiinteistövirasto kustansi koululle kompostorit, jotka saivat nimikilpailun perusteella nimet Kille-Komposti ja Jäte-Jalmari.
Bosnia ja Hertsegovinan lippu
pienoiskuva|Bosnia-Hertsegovinan nykyinen lippu, suhteet 1:2 4. helmikuuta 1998 alkaen
Bosnia-Hertsegovinan lippu on Bosnia-Hertsegovinan liittovaltion kansallistunnus. Lippu on kolmivärinen: sininen ja keltainen väri symboloivat puolueettomuutta ja rauhaa, kun taas valkoiset tähdet symboloivat Eurooppaa. Keltaisen kolmion sivut symboloivat serbejä, bosniakkeja ja kroaatteja. Lippu otettiin virallisesti käyttöön 4. helmikuuta 1998.
Ananda Seva
Ananda Seva (suomeksi "autuuden palvelu") on yhdysvaltalaisen psykologi Megan Nolanin vuonna 1996 Kaliforniassa perustama joogan ja meditaation harjoituksia opettava järjestö, jonka taustalla vaikuttava uskonto on hindulaisuus.
Ananda Seva irtaantui Ananda Margasta vuonna 1996. Megan Nolan (Anandamaetreyii) väitti saavansa viestejä aiemmin kuolleelta opettajaltaan, Ananda Margan perustajalta, Anandamurtilta. Ananda Margan johto ei uskonut viestien aitouteen. Viestejä aitoina ja ohjeellisina pitäneet Ananda Margan jäsenet perustivat Ananda Sevan. Suomessa Ananda Seva on rekisteröity vuonna 1998. Suomessa Ananda Seva toimii aktiivisesti Helsingissä Villa Uusi Kuussa, Damaskuksentie 9, sekä Hämeenkyrössä. Yhdistyksessä on mukana 50-100 henkilöä (2007).
Ananda Sevan opettajat eli acaryat antavat henkilökohtaista meditaatio-opetusta. Ananda Seva järjestää myös viikoittaisia joogatunteja, yleisöluentoja joogafilosofiasta, jooga- ja meditaatio-ohjaajakoulutusta ja meditaatioretriittejä.
Belgian Grand Prix 2018
Belgian Grand Prix 2018 (virallisesti Formula 1 2018 Johnnie Walker Belgian Grand Prix) oli Formula 1 -kauden 13. osakilpailu, joka ajettiin 26. elokuuta Circuit de Spa-Francorchamps’n moottoriradalla Belgiassa.
Race Driver: GRID
Race Driver: GRID (lyhyesti GRID) on Codemastersin kehittämä ajopeli. Peli on julkaistu vuonna PlayStation 3- ja Xbox 360 -pelikonsoleille sekä Windowsille. Pelistä on julkaistu myös Nintendo DS -käsikonsolille käännetty versio, jonka on kehittänyt Firebrand Games.
Peli käyttää EGO Engine -pelimoottoria, joka on edistyneempi versio aikaisemmasta Neon Engine -pelimoottorista.
Pelaaminen
GRID on realismiin suuntautuva ajopeli, joka sisältää 45 autoa. Pelissä autoilu jaetaan kolmeen pääalueseen, jotka ovat Eurooppa, Yhdysvallat ja Japani. Euroopassa ajetaan ratakilpailuja, Japanissa touge ja driftauskisoja ja Yhdysvalloissa mm. romurallia ja ratakilpailuja. Pelin urapelimuodossa aloitetaan ajamalla kilpailuja eri talleille ja keräämällä niistä rahaa. Kun pelaaja on kerännyt riittävästi rahaa, voi hän luoda oman tallinsa. Talliin voi uran edetessä palkata apukuskin, hommata sponsorisopimuksia ja päättää mm. tallin värimaailmasta.
Pelissä on uusintamahdollisuus eli voit katsoa omaa ajoasi nauhalta milloin vain, kun keskeytät pelin. Pelin erikoisuutena on "Flashback"-niminen ominaisuus, jolla voit kelata aikaa taaksepäin ja korjata huonosti ajamasi tilanteet. Jos esimerkiksi autosi hajoaa, voit kelata aikaa taaksepäin ja ajaa tilanteen uudelleen ilman hajoamista. Aikaa voi kelata taaksepäin enintään 10 sekuntia. Tätä ominaisuutta voi kuitenkin käyttää vain rajoitetun määrän, riippuen vaikeustasosta. Vaikeimmalla tasolla ominaisuutta ei voi käyttää ollenkaan.
Antaa soittaa
Taustaa
Olli Lindholmin erotettua talvella 1990 yhtyeestä Juha Rauängin ja Veikko Lehtirannan sekä kitaristi Juha Mielosen, oli hänen tarkoituksenaan koota Jani Viitasen kanssa uusi kokoonpano, joka tekisi vielä yhden levyn. Tämän jälkeen yhtyeen soittokamat, valot ja keikkabussi myytäisiin ja Yö lopettaisi toimintansa. Suunnitelma ei kuitenkaan toteutunut, koska yhtyeen kirjanpitäjä ilmoitti verovelkaa olevan yli 100 000 markkaa, jonka vuoksi Yön oli vielä aiheellista jatkaa. Yhtye oli velkaa myös levy-yhtiölleen Poko Rekordsille, joka oli avustanut valosetin hankinnassa.
Tulevan albumin materiaalia alettiin äänittämään syksyllä 1990 ja studiotyöskentelyä jatkettiin vielä seuraavana keväänä. Frogleyn ja Hämäläisen lisäksi mukana oli myös nuori kosketinsoittaja Mikko Kangasjärvi. Hänen oli aluksi tarkoitus soittaa vain levyllä, mutta myöhemmin Kangasjärvi tuli mukaan myös kiertuekokoonpanoon ja Yön vakituiseksi jäseneksi. Jussi Hakulinen puolestaan teki jälleen yhtyeelle kappaleita, ensimmäistä kertaa sitten vuoden 1985. Muita sanoittajia albumilla olivat Hakulisen ja Lindholmin lisäksi tamperelainen kuntosaliyrittäjä ja harrastelijamuusikko Ari Ahonen, Juice Leskinen sekä salanimeä Mr. Spirit käyttänyt Mika Sundqvist.
Antaa soittaa ei ollut suuri myyntimenestys, se nousi Suomen albumilistalle vain viikon ajaksi sijalle 33. Levyllä oli kuitenkin myöhemmin suosituksi tulleita kappaleita, kuten singlenäkin julkaistu Vie mut minne vaan, joista lopulta alkoi Yön uusi nousu.
Kiinan jalkapallomaajoukkue
Kiinan jalkapallomaajoukkue edustaa Kiinan kansantasavaltaa jalkapallon maajoukkuekilpailuissa.
Historia
Kiinan jalkapalloliitto perustettiin ensimmäisen kerran vuonna 1924 ja se liittyi FIFA:n jäseneksi vuonna 1931. Kiinan sisällissodan jälkeen vuonna 1949 se siirtyi Taiwanin saarelle ja jatkoi toimintaa vaihtelevasti Kiinan tasavallan, Formosan, ja Taiwanin nimillä.
Kiinan kansantasavallan vuonna 1955 perustettu oma jalkapalloliitto toimii manner-Kiinassa, ensimmäisen virallisen maaottelunsa miesten maajoukkue pelasi jo vuonna 1952 Suomea, joka oli eräs ensimmäisistä diplomaattisuhteet kansantasavallan kanssa solmineista maista, vastaan. Lähes 30 vuoden ajan Kiinan kansantasavallan joukkue pelasi lähinnä vain ystävyysotteluita muita kommunistisia maita vastaan.
Vuonna 1979 Kiinan kansantasavalta liittyi Kiinan edustajana FIFA:n jäseneksi, maata aiemmin edustanut Kiinan tasavalta eli Taiwan puolestaan joutui hyväksymään Kiinalaisen Taipein nimen kansainvälisissä kilpaiiluissa. Päästyään osallistumaan MM-kisojen karsintoihin 1982 Espanjan kisoista lähtien, jäi Kiina toistuvasti rannalle, päästyään monesti kyllä hyvin lähelle, lopputurnauspaikasta. Ensimmäisen ja toistaiseksi ainoan kerran Kiina pelasi MM-lopputurnauksessa vasta 2002 Japanin ja Etelä-Korean kisoissa Bora Milutinovićin valmentamana, mutta hävisi kaikki alkulohkonsa ottelut eikä kyennyt tekemään yhtään maalia.
Aasian-mestaruusturnauksessa Kiina on sijoittunut kahdesti hopealle ja kahdesti pronssille.
Nykyinen joukkue
22. maaliskuuta 2013 pelattuun otteluun Irakia vastaan nimetyt pelaajat.
Marder III
Marder III (saks. näätä) eli Panzerjäger 38(t) für 7,62 cm PaK 36(r) tai Panzerjäger 38(t) Ausf H für 7,5 cm PaK 40 (SdKfz 138) oli saksalainen toisen maailmansodan aikainen panssarintorjuntavaunu. Vaunua rakennettiin Panzerkampfwagen 38(t):n alustalle kolmena pääversiona huhtikuusta 1942 toukokuuhun 1944 yhteensä noin 1 700 kappaletta.
Historia
Suuria määriä valmistettu Panzerkampfwagen 38(t) oli osoittautunut luotettavaksi panssarivaunuksi, mutta se alkoi vuoden 1941 loppupuolella olla etulinjan taistelupanssarivaununa jo vanhentunut. Viimeistään kun Neuvostoliiton uudet panssarivaunut, kuten T-34 ja KV-1 ilmestyivät taistelukentälle, oli alettava suunnitella uusia aseita niitä vastaan. Yksi monesta ehdotuksesta oli asentaa PaK 40 -panssarintorjuntakanuuna Panzerkampfwagen 38(t) -vaunun alustalle. PaK 40 oli uusi ase, eikä sitä ollut saatavilla riittävin määrin, joten se vaihdettiin väliaikaisesti sotasaalina saatuun neuvostoliittolaiseen 76,2 mm M1936 (F-22) -tykkiin. Vaunu sai nimen Panzerjäger 38(t) für 7,62 cm PaK 36(r). Ensimmäistä mallia rakennettiin noin 340 kappaletta.
Neuvostoliittolaiset tykit vaihdettiin PaK 40:ksi, kun riittävän monta oli saatavilla vuonna 1942. Nämä vaunut saivat nimen Panzerjäger 38(t) Ausf H für 7,5 cm PaK 40. Vaunua muunnettiin myös vanhoista Panzerkampfwagen 38(t) -vaunuista.
Vaunu oli etupainoinen, mikä rajoitti liikkuvuutta, ja siksi moottori siirrettiin eteen ja tykki taakse. Tämä malli sai nimen Panzerjäger 38(t) Ausf M für 7,5 cm PaK 40/3. Valmistus loppui toukokuussa 1944, jolloin yli 940 vaunua oli rakennettu.
Panzerkampfwagen 38(t) alustalle rakennettiin maaliskuusta 1944 lähtien Hetzer-vaunua.
Moldovan lippu
thumb|right|250px|Moldovan lippu, suhteet 1:2 [[27. huhtikuuta 1990 -]]
Moldovan lippu on yksi Moldovassa käytettävistä kansallistunnuksista. Se on trikolori, joka muodostuu punaisesta, keltaisesta ja sinisestä väristä sekä keskellä olevasta vaakunassakin esiintyvästä kuviosta, jossa kilvellä suojautunut kotka pitelee valtikkaa, oksaa ja ristiä. Lipun takapuolen vaakuna on käännetty peilikuvaksi. Lippu otettiin virallisesti käyttöön 12. toukokuuta vuonna 1990. Moldovan lippu muistuttaa paljon Romanian lippua, sillä maita yhdistää sekä kulttuurillinen että historiallinen yhteenkuuluvuus.
Innocence of Muslims
Innocence of Muslims on yhdysvaltalainen amatöörielokuva, joka julkaistiin YouTubessa vuonna 2012. Islamin vastaisesta elokuvasta seurasi mielenosoituksia ja hyökkäyksiä pääasiassa Yhdysvaltain diplomaattisiin kohteisiin eri muslimimaissa.
Elokuvassa islamin profeetta Muhammed on sängyssä naisten kanssa ja puhuu lasten tappamisesta. Elokuvassa näyttelevien mukaan he eivät tienneet kyseessä olevan uskonnollinen propagandavideo. Heidän vuorosanojaan oli jälkikäteen muutettu erilaisiksi. Elokuvan trailerin YouTubeen ladannut henkilö on esiintynyt julkisuudessa salanimellä Sam Bacile. Radiohaastattelussa hän kertoi nimekseen Nakoula Basseley Nakoula. Nimimerkki sambacile lisäsi elokuvan trailerin YouTubeen 1. heinäkuuta 2012. Yksi elokuvan näyttelijöistä on kertonut haastavansa elokuvan tekijän oikeuteen. Egyptissä syntynyt ja Kaliforniassa asuva Nakoula, joka on tuottanut elokuvan, joutui viranomaisten kuulusteltavaksi rikottuaan mahdollisesti ehdonalaisen vankeusrangaistuksensa ehtoja. Elokuvan ohjaajan on kerrottu olevan Alan Roberts. Koptikristittyihin kuuluva Nakoula kertoi keränneensä elokuvan viiden miljoonan dollarin tuotantokulut sadalta juutalaisrahoittajalta, joita hän ei kuitenkaan suostunut nimeämään. Floridalainen Polta Koraani -päivän vuonna 2010 ideoinut pastori Terry Jones ilmoitti esittävänsä otteita kaksituntisesta elokuvasta kirkossaan.
Google on estänyt videon katselemisen Egyptissä, Libyassa, Intiassa ja Indonesiassa omistamassaan YouTube-videopalvelussa mielenosoitusten alettua. Afganistanissa estettiin pääsy kokonaan YouTube-sivustolle. Googlen mukaan video ei riko palvelun sääntöjä, eikä se näin ollen aio poistaa sitä YouTubesta, vaikka Valkoinen talo on pyytänyt Googlea sen poistamaan.
Egyptin yleinen syyttäjä antoi videon vuoksi syyskuun lopulla kansainvälisen etsintäkuulutuksen seitsemästä nimetystä egyptiläissyntyisestä, maan ulkopuolella asuvasta koptikristitystä – joukossa videon tekijä Nakoula Basseley Nakoula – sekä pastori Terry Jonesista ja vaati heidän luovuttamistaan Egyptiin, jossa heitä saattoi uhata jopa kuolemantuomio islamin pilkkaamisesta. Samoihin aikoihin eräs iranilainen islamilainen äärijärjestö ilmoitti uudistaneensa ajatollah Khomeinin brittiläiselle kirjailijalle Salman Rushdielle tämän romaanin Saatanalliset säkeet vuoksi vuonna 1989 langettaman kuolemantuomion ja korottaneen hänen tappamisestaan maksettavan palkkion 3,3 miljoonaan dollariin. Järjestön mukaan Innocence of Muslims -elokuvaa ei olisi koskaan tehty, jos Rushdie olisi tapettu aiemmin, eikä islamin pilkkaaminen lopu niin kauan kuin Rushdie on elossa.
Yhdysvaltain varapresidentti
pienoiskuva|Varapresidentin käyttämä lippu Yhdysvaltain varapresidentti on toiseksi korkein virka Yhdysvaltain liittovaltiotason hallinnossa (korkein on Yhdysvaltain presidentti). Varapresidentistä tulee presidentti toimessa olleen presidentin kuollessa, erotessa tai joutuessa erotetuksi. Yhteensä yhdeksän varapresidenttiä on noussut presidentiksi. Kahdeksan on noussut toimeen presidentin kuoltua ja yksi eroamisen vuoksi.
Varamiehen roolin lisäksi varapresidentin ainoat perustuslailliset velvollisuudet ovat toimia senaatin puheenjohtajana Yhdysvaltain kongressissa sekä johtaa presidentinvaalien valitsijamiesäänten laskentaa varten kokoontuvaa senaatin ja edustajainhuoneen yhteisistuntoa.
Pätevyys toimeen
Varapresidentin tulee täyttää samat Yhdysvaltain perustuslain vaatimat ehdot kuin presidentinkin. Henkilön tulee olla syntyperäinen Yhdysvaltain kansalainen, ainakin 35-vuotias ja olla asunut Yhdysvalloissa vähintään 14 vuotta.
Vastavalittu varapresidentti astuu toimeensa juuri ennen vastavalittua presidenttiä. Toisin kuin presidentin vala, varapresidentin valaa ei ole tarkoin määritelty perustuslaissa. Valasta on käytetty useita versioita vuoden 1789 jälkeen ja nykyisin käytössä olevaa valaa käytetään myös edustajainhuoneeseen valittujen henkilöiden sekä senaattorien astuessa toimeensa kuin myös valtionhallinnon virkamiesten virkaanastujaisissa: "'I do solemnly swear (or affirm) that I will support and defend the Constitution of the United States against all enemies, foreign and domestic; that I will bear true faith and allegiance to the same; that I take this obligation freely, without any mental reservation or purpose of evasion; and that I will well and faithfully discharge the duties of the office on which I am about to enter: So help me God.'"
Keith Roberts
Keith Roberts oli brittiläinen tieteiskirjailija.
Keith Robertsia pidettiin kyvykkäänä kirjoittajana mutta vaikeana luonteena, joka riiteli monesti kustantajien, päätoimittajien ja työtoverien kanssa.
Roberts asui myöhempinä vuosinaan Salisburyssa. Hänellä todettiin vuonna 1990 MS-tauti, ja hän kuoli lokakuussa 2000 keuhkokuumeeseen ja keuhkoputkentulehdukseen.
Trevor Devall
Trevor Devall (s. 10. marraskuuta 1972 Edmonton, Alberta, Kanada) on kanadalainen ääninäyttelijä, joka tunnetaan muun muassa animaatiosarjoista X-Men: Evolution ja Dragon Booster, sekä dubbauksistaan animesarjojen parissa. Devall on tehnyt myös äänirooleja Stargate Atlantisiin vuosina 2005–2006.
Suuri kurpitsa
Suuri kurpitsa on Charles M. Schulzin luomassa Tenavat-sarjakuvassa kuvitteellinen olento, jonka olemassaoloon ainoastaan Eppu uskoo. Epun mukaan Suuri kurpitsa nousee halloween-yönä ”kaikkein vilpittömimmästä” kurpitsapenkistä ja lentää ympäriinsä jakaen lahjoja lapsille. Hahmo on yhdistelmä joulupukkia ja amerikkalaiseen halloween-perinteeseen liittyviä kurpitsalyhtyjä.
Suuri kurpitsa mainittiin Tenavissa ensimmäisen kerran 26. lokakuuta 1959, ja siitä tuli sittemmin joka vuosi toistunut vakiovitsi. Koska Schulz käsitteli sarjassa paljon uskontoon liittyneitä kysymyksiä, myös Suuri kurpitsa on tulkittu uskonnon vertauskuvaksi. Kun Schulz sai vuonna 1965 lukijakirjeen, jossa valitettiin Suuren kurpitsan olevan pyhäinhäväistys, hän vastasi olevansa samaa mieltä ja että hänen tarkoituksenaan oli itse asiassa vain osoittaa joulupukin olevan täsmälleen samaa. Schulz mainitsi myös eräässä haastattelussa, että Suuri kurpitsa oli tarkoitettu parodiaksi joulunvietosta ja joulupukista. Varsinkin sarjan loppuvuosina Epun tapa levittää sanaa Suuresta kurpitsasta alkoi kuitenkin yhä lähemmin muistuttaa kristillisten herätysliikkeiden toimintaa.
Epun usko suureen kurpitsaan on keskeinen juoniaihe Tenavat-animaatioissa Se on suuri kurpitsa, Jaska Jokunen (It's the Great Pumpkin, Charlie Brown, 1966) ja Sinua ei valittu, Jaska Jokunen (You're Not Elected, Charlie Brown, 1972).
Nimen käyttö muualla
Filosofi Alvin Plantinga on käyttänyt nimitystä ”Suuri kurpitsa -vastaväite” teististä filosofiaa vastaan suunnatuista argumenteista, joissa vedotaan siihen, että samoilla perusteilla joilla uskoa Jumalaan väitetään perususkomukseksi, voisi perususkomukseksi väittää myös uskoa mihin tahansa keksittyyn olentoon, kuten Suureen kurpitsaan.
Suomalainen sarjakuvaseura ja -julkaisija Suuri kurpitsa sekä sen samanniminen lehti on nimetty Tenavien hahmon mukaan.
Vuonna 2015 yllättäen havaittu, pyhäinpäivän aikoihin maapallon ohittanut asteroidi 2015 TB145 sai useita halloweeniin viittavia lempinimiä, joista yksi oli ”Suuri kurpitsa”.
Heikki Hallanoro
Heikki Hallanoro (s. 6. kesäkuuta 1980 Oulu) on suomalainen tähtitieteilijä, matematiikan lehtori ja pianisti, säveltäjä ja laulaja. Hallanoro esittää pianoballadejaan ravintoloissa.
Vuodesta 2002 Heikki Hallanoro on soittanut rumpuja Plan E -yhtyeessä, jossa muita jäseniä ovat Jani Lehtosaari (Impaled Nazarene -yhtyeestä), Ilari Kinnunen (Terveet Kädet) ja Markku "Lene" Leinonen.
Hallanoro on säveltänyt musiikkia suomalaiskirjailijoiden romaaneihin. Hallanorolla ja Jarmo Stoorilla on orkesteri Latistajat, joka yhdistää kirjallisuutta ja musiikkia. Musisoidut äänikirjat sisältävät otteita Jarmo Stoorin kirjoista. Otteet ovat kukin itsenäisiä kappaleita omalla musiikillaan ja sovituksellaan, esittäjänä Latistajat. Latistajat on esiintynyt muun muassa Helsingin kirjamessuilla ja Korjaamon kirjamarkkinoilla.
Hallanoron Viivalla-romaanin jokaisella luvulla on laulu. Romaanin mukana on Heikki Hallanoron ensimmäinen studioalbumi Säveltar (CD). Myöhemmin romaaniin on julkaistu toinenkin musiikkialbumi, Huurrehelmet (2017, Nispero Kustannus).
Derek Meech
Derek Meech (s. 21. huhtikuuta 1984) on kanadalainen jääkiekkoilija, joka pelaa AHL-seura Texas Starsissa.
Ura
Meech pelasi juniorikiekkoa WHL-joukkue Red Deer Rebelsissä, jossa oli Dion Phaneufin pakkiparina. Hänet varattiin Detroit Red Wingsiin 229. pelaajana vuoden 2002 varaustilaisuudessa.
Meech teki debyyttinsä NHL:ssä 7. joulukuuta 2006 Detroitin paidassa kotiottelussa St. Louis Bluesia vastaan. Hän pelasi kauden 2006-2007 aikana neljä NHL-ottelua edustaen suurimman osan kaudesta farmijoukkue Grand Rapids Griffinsiä. Hän teki 67 pelissä 29 pistettä ja tuli valituksi tähdistöön.
Vuonna 2008 Meech nimettiin Detroitin vuoden tulokkaaksi. Meech pelaa pääosin puolustajana, mutta häntä käytettiin myös laitahyökkääjänä.
Vaikka Meech ei ollut pelannut tarvittavaa määrää otteluita kaudne aikana, hänen nimensä kaiverrettiin Stanley Cup -pokaaliin Detroitin organisaation tekemän vetoomuksen vuoksi.
Meech teki ensimmäisen NHL-maalinsa 4. joulukuuta 2008 Vancouver Canucksia vastaan.
8. syyskuuta 2010 Detroit asetti Meechin waiver -listalle, josta häntä ei poimittu ja hän siirtyi farmijoukkue Grand Rapids Griffinsiin.
1. heinäkuuta 2011 Meech siirtyi kaksisuuntaisella sopimuksella Winnipeg Jetsiin. Hänen ensimmäistä kauttaan 2011-2012 varjostivat loukkaantumiset ja hän pelasi Winnipegissä vain kaksi ottelua. Vuotta myöhemmin hän ja Winnipeg solmivat vuodne jatkosopimuksen.
14. heinäkuuta 2013 Meech teki ensimmäisen sopimuksensa Eurooppaan siirtyessään vapaana agenttina KHL-joukkue Dinamo Minskiin. Kaudella 2013-2014 Meech pelasi Dinamossa vain 23 ottelua syöttäen viisi maalia ennen kuin hänet vapautettiin sopimuksesta. Hän palasi Pohjois-Amerikkaan ja 6. tammikuuta 2014 allekirjoitti loppukauden kestävän sopimuksen AHL-joukkue Texas Starsin kanssa.
İTV
alt=|pienoiskuva|Kanavan logo ITV  on azerbaidžanilainen televisiokanava. Se perustettiin 29. elokuuta 2005. Televisiokanava lukeutuu Azerbaidžanin ei-valtiollisiin televisiokanaviin. Se liittyi Euroopan yleisradiounioniin 5. heinäkuuta 2007.
True Stories
True Stories on amerikkalaisen vaihtoehtorock-yhtyeen Talking Headsin seitsemäs albumi, joka julkaistiin vuonna 1986. Albumi julkaistiin samaan aikaan kun David Byrnen samanniminen elokuva, True Stories – tositarinoita Teksasista. Levyä ei pidetä elokuvan soundtrackina.
Albumi uudelleenjulkaistiin vuonna 2006.
Brittiläinen yhtye Radiohead otti nimensä albumin kappaleesta ”Radio Head”.
Kappaleet
Kaikki kappaleet kirjoittanut David Byrne.
Vain kappaleet ”Love for Sale”, ”Wild Wild Life” ja ”City of Dreams” olivat mukana elokuvassa tässä muodossa. Muut levyn kappaleet olivat elokuvassa näyttelijöiden laulamana.
Listasijoitukset
Albumi Single
Tupolev
thumb|240px|Tupolev Tu-26/Tu-22M -pommikone OAO Tupolev on venäläinen lentokonesuunnittelutoimisto ja -valmistaja. Tupolevin lentokonesuunnittelutoimiston perustaminen liittyy vuonna 1918 perustetun TsAGI:n osaksi syyskuussa 1922 perustettuun komissioon kokonaan metallisen sotilaslentokoneen suunnittelemiseksi ja kehittämiseksi. Komission johtoon tuli lentokonesuunnittelija Andrei (Nikolajevitš) Tupolev (1888—1972).
Tupolevin yrityksen päätoimipaikkoja ovat suunnittelutoimisto ja koetuotantotehdas Moskovassa, haaratoimipiste Moskovan alueen Tomilinossa ja koelentoasema Moskovan alueen Žukovskissa. Sillä on laaja kumppanuusverkosto. Yhtiössä työskentelee noin 12 000 henkeä.
Useiden Tupolev-koneille sattuneiden onnettomuuksien myötä Suomessa Tupoleveja on leikkisästi kutsuttu nimellä ”Putolev”.